KWM โรดโชว์กรุงเทพฯ
KWM โรดโชว์กรุงเทพฯ ณ ห้องประชุม 701 ชั้น 7 อาคารตลาดหลักทรัพย์แห่งประเทศไทย
9 ต.ค. 2561

นายเอกพันธ์ วนโกสุม (ที่ 5 จากขวา) ประธานกรรมการบริหาร บริษัท เค. ดับบลิว. เม็ททัล เวิร์ค จำกัด (มหาชน) หรือ KWM ผู้ผลิตและจำหน่ายอุปกรณ์สำหรับใช้ในการเกษตรชั้นนำของประเทศ ภายใต้ตราสินค้า “Pegasus” ของบริษัทฯ รวมถึงผลิตให้กับบริษัท สยามคูโบต้า คอร์ปอร์เรชั่น จำกัด แบรนด์ชั้นนำระดับโลกภายใต้ตราสินค้า “ตราช้าง” และนายชนะชัย จุลจิราภรณ์ (ที่ 2 จากซ้าย) ประธานเจ้าหน้าที่บริหาร บริษัทหลักทรัพย์ เออีซี จำกัด (มหาชน) หรือ AEC ในฐานะที่ปรึกษาทางการเงิน และแกนนำการเสนอขายหลักทรัพย์ในครั้งนี้
พร้อมทั้งได้รับเกียรติจากนายประพันธ์ เจริญประวัติ (ที่ 3 จากซ้าย) ผู้จัดการตลาดหลักทรัพย์ เอ็ม เอ ไอ ร่วมถ่ายภาพเป็นที่ระลึกภายหลังการนำเสนอข้อมูลต่อนักลงทุน เพื่อเสนอขายหุ้นไอพีโอจำนวน 120 ล้านหุ้น คาดเข้าซื้อขายในตลาดหลักทรัพย์เอ็ม เอ ไอ ในเดือนต.ค.นี้ โดยมีนักลงทุนเข้าร่วมรับฟังข้อมูลอย่างล้นหลาม งานดังกล่าวจัดขึ้น ณ ห้องประชุม 701 ชั้น 7 อาคารตลาดหลักทรัพย์แห่งประเทศไทย